Ngaqeda ukuthola izincwadi zokushayela ngabuyela eJozini ngo-2008 ngafike ngenza khiona ipassport kwalapho ngangizicabangela ukuzenza zonke lezinto, akekho owayengitshela ngazo.
Ngawo unyaka ka-2008 ngaqashwa kwinkontilaki ngasebenza unyaka owodwa ngase ngisebenza kwenye inkampani ngithutha impahla i-Afrika yonke yaqala yasebenza nepassport yami.
Ngayeka kuleyo nkampani ngo-2012 ngaqashwa kwenye futhi ngayeka kuyo ngo-2014 ngase ngingena kule engikuyo manje.
Kubobonke ubunzima engadlula kubo ungaphika uma ungabona ekhaya, abantu babesihleka ngonyaka ophelile, ngikwazile nokuthenga imoto. Johannesburg – I-ANC ikhiphe isinqumo sokuthi umhlaba osemakhaya uzonikezelwa kulabo abahlala khona.
Amalungu aphezulu kuleli komidi u-Obed Bapela, Parks Tau kanye no-Andries Nel yibona abathule imiphumela yezinqumo zabo ngoLwesithathu emini.
UBapela uthe bathathe isinqumo sokuthi umhlaba ongaphansi kwamakhosi uzonikezelwa kubantu abahlala kuwo.
UBapela uthe kusazodingidwa indlela yokuthi lo mhlaba uzodluliswa kanjani, kanti isinqumo sizothathwa ngokubambisana nemiphakathi. Kwashona umfana oneminyaka engu-7 ubudala nowesifazane ngesikhathi imoto ababehamba ngayo ishaywa ngetshe behamba ku-N2 phakathi kwasoThongathi naseBallito, enyakatho yeTheku, ngomhlaka-28 Disemba, kwathi esinye isigameko senzeka ngempelasonto lapho kulimale khona kabi owesilisa, 30.
UMahlangu uthe lezi zigameko zidinga ukusukunyelwa ukuze kuthunyelwe umyalezo onqala kulabo abenza okubi.